পরিবেশওঅরণ্যমন্ত্রক
জেডএসআই এবং তার ১৬টি আঞ্চলিক কেন্দ্র বিশ্ব পরিবেশ দিবস পালন করল
কলকাতা, ৫ জুন ২০২২
কেন্দ্রীয় বন ও জলবায়ু পরিবর্তন মন্ত্রকের অধীন পরিবেশ মন্ত্রকের অন্তর্গত কলকাতার জুলজিক্যাল সার্ভে অফ ইন্ডিয়া এবং কেন্দ্রীয় সংস্কৃতি মন্ত্রকের অন্তর্গত ভারতীয় যাদুঘরের সহযোগিতায় বিশ্ব পরিবেশ দিবস উপলক্ষ্যেএকটি অনুষ্ঠানের আয়োজন করে । আয়োজিত অনুষ্ঠানের থিম ছিল ‘অনলি ওয়ান আর্থ’ । এই অনুষ্ঠানের আয়োজনে লক্ষ্য একটিই ছিল- ‘জন ভাগিদারি’ । কলকাতার এসওএস চিল্ড্রেনস্ ভিলেজেস অফ ইন্ডিয়ার অনগ্রসর শ্রেণীর শিশুরা এই অনুষ্ঠানে অংশ নেয় ।
জুলজিক্যাল সার্ভে অফ ইন্ডিয়ার অধিকর্তা ডঃ ধৃতি ব্যানার্জি তাঁর ভাষণে মানবতার লক্ষ্যে প্রকৃতি মায়ের গুরুত্বের কথা জানান । তিনি বলেন, আমাদের মায়েরা যেমন সন্তানদের যত্ন নেয়, সেরকম ভাবেই প্রকৃতি বা পরিবেশ মা আমাদের রক্ষা করেন । এই প্রেক্ষিতে আমাদের দায়িত্ব হল পরিবেশগত বিষয়গুলি সম্পর্কে অত্যন্ত যত্নবান হওয়া । তিনি আরও বলেন, বায়ু, জল, মাটি এবং অন্যান্য প্রাকৃতিক সম্পদ যাতে দূষণ মুক্ত থাকে সেদিকে আমাদের নজর দিতে হবে । অন্যথায় ভবিষ্যতে আমাদের কঠিন পরিস্থিতির মুখোমুখি হতে হবে । তিনি রাজস্থানের বারমেঢ় জেলায় এক প্রত্যন্ত গ্রামের সাম্প্রতিক একটি উদাহরণ উল্লেখ করেন । ওই গ্রামে বেশিরভাগ জলাশয় শুকিয়ে গিয়েছে । মানুষকে জলের জন্য প্রতিদিন ২৫ কিলোমিটার হাঁটতে হয় । তিনি আমাদের প্রকৃতি মাকে রক্ষা করার জন্য প্রকৃত সৈনিক হয়ে উঠতে উৎসাহ দেন ।
পরিবেশ, অরণ্য এবং জলবায়ু পরিবর্তন মন্ত্রকের প্রিন্সিপাল অ্যাকাউন্টস অফিসার শ্রী ভি পি সিং ১৯৭৪ সালে বিশ্ব পরিবেশ দিবস পালনের সূচনার কারণগুলি একে একে তুলে ধরেন তাঁর ভাষণে । তিনি বলেন, এই দিনটি বায়ু দূষণ, প্লাস্টিক দূষণ, বিশ্ব উষ্ণায়ন এবং সমুদ্রের জলস্তর বাড়ার নেতিবাচক দিকগুলি সম্পর্কে সাধারণ মানুষকে সচেতনতা করে তোলার একটি উত্তম। প্রসোঙ্গক্রমে তিনি বার্তা দেন, সাধারণ মানুষের অংশগ্রহণ ছাড়া এই ধরণের কোন কর্মসূচি সফল হতে পারে না । ইন্ডিয়ান মিউজিয়াম বা ভারতীয় যাদুঘরের শিক্ষা বিষয়ক আধিকারিক শ্রী সায়ন ভট্টাচার্য এই পবিত্র অনুষ্ঠানে অংশ নেওয়ার জন্য শিশুদের, তাদের শিক্ষকদের এবং অন্য অতিথিদের ধন্যবাদ জানান । তিনি সমন্বিত প্রয়াসের ওপর জোর দেন এবং এই ধরনের কর্মসূচিকে সফল করার প্রয়াসে আন্তঃবিভাগীয় সমন্বয় ব্যবস্থার ওপর গুরুত্ব আরোপ করেন। শ্রী ভট্টাচার্য প্রকৃতির ওপর মানুষের এবং মানুষের ওপর প্রকৃতির নির্ভরতা সম্পর্কে সচেতনতা তৈরির জন্য ভারতীয় যাদুঘরের গ্যালারির গুরুত্ব তুলে ধরেন । তিনি বিশেষভাবে বলেন, আমাদের আরও অনেক গাছ লাগানো উচিত ।
(জুলজিক্যাল সার্ভে অফ ইন্ডিয়ার বিজ্ঞানী ডঃ শেলি আচার্য সকল অংশগ্রহণকারীকে ধন্যবাদ জানান পরিশেষে।
অনুষ্ঠানের পরে সব শিশু এবং অন্য অতিথিবর্গ আর্কিওলজিক্যাল পার্ক পরিদর্শন করেন এবং বৃক্ষরোপণ অভিযান অনুষ্ঠানে অংশ নেন । এরপর ভারতীয় যাদুঘরের গ্যালারি ঘুরে দেখেন তাঁরা।
প্রসঙ্গত কলকাতার জেডএসআই-এর সদর দফতরের পাশাপাশি এই সংস্থার আরও ১৬টি আঞ্চলিক কেন্দ্র-ও বিশ্ব পরিবেশ দিবস পালন করে বিভিন্ন অনুষ্ঠান ও কর্মসূচি আয়োজনের মাধ্যমে- যার একমাত্র লক্ষ্য ছিল আমাদের পরিবেশ রক্ষার আন্দোলনে সাধারণ মানুষ বা ছাত্রছাত্রীদের যুক্ত করা ।
পোর্টব্লেয়ারের আন্দামান ও নিকোবর আঞ্চলিক কেন্দ্র একদিনের একটি জাতীয় আলোচনাচক্রের আয়োজন করে। বিষয়টি ছিল ‘আন্দামান ও নিকোবর দ্বীপপুঞ্জের জীব বৈচিত্র্য নিয়ে’ । অপর একটি অনুষ্ঠানে পুণের পশ্চিম আঞ্চলিক কেন্দ্র ১০ দিনের একটি অনুসন্ধান শিবিরের আয়োজন করে যেখানে পুণের তিনটি কেন্দ্রীয় বিদ্যালয়ের ছাত্রছাত্রীরা অংশ নেয় । দক্ষিণ আঞ্চলিক কেন্দ্র এবং মেরিন বায়োলজি রিসার্চ সেন্টার যৌথভাবে একটি জনসমাবেশেরও আয়োজন করে সাধারণ মানুষ এবং স্যান্ঠোম হায়ার সেকেন্ডারি স্কুলের ছাত্রছাত্রীদের মধ্যে সচেতনতা গড়ে তোলার প্রয়াসে । এরপরে ছিল পত্তিনাপক্কম সাগরবেলা থেকে প্লাস্টিক এবং অন্যান্য নন-বায়োডিগ্রেডেবল বর্জ্য পরিষ্কার করা এবং ফল গাছের চারা বিতরণ ।
যোধপুরের ডেজার্ট রিজিওনাল সেন্টার বৃক্ষরোপণ এবং পরিচ্ছন্নতা অভিযান চালায় এবং পাশাপাশি ছোটদের জন্য একটি অঙ্কন প্রতিযোগিতারও আয়োজন করে । হায়দ্রাবাদের ফ্রেশ ওয়াটার বায়োলজি রিসার্চ সেন্টার হিমায়তসাগর হ্রদে পরিচ্ছন্নতা অভিযান চালায় পৌরসভার সঙ্গে একযোগে এবং তেলেঙ্গানার রাজ্য জীব বৈচিত্র্য পর্ষদ আয়োজিত অনুষ্ঠানে অংশ নেয় । দীঘার এমএআরসি রামনগর কলেজের ছাত্রছাত্রীদের নিয়ে বৃক্ষরোপণ কর্মসূচি পালন করার পাশাপাশি সাগরবেলা পরিষ্কার এবং জনসচেতনতা অভিযানের আয়োজন করে । ওড়িশার গোপালপুরে এসচুয়ারাইন বায়োলজি রিসার্চ সেন্টার সাগরবেলা পরিষ্কারের পাশাপাশি বৃক্ষরোপণ এবং প্রকৃতি মায়ের সুরক্ষায় সংরক্ষণের প্রয়াস সম্পর্কে রুসিকুল্লা এসচুয়ারির কাছে পুরানবান্ধ এবং গোখারকুদা গ্রামের শিশুদের নিয়ে একটি অনুষ্ঠানের আয়োজন করে । শিলং-এর নর্থ ইস্টার্ন রিজিওনাল সেন্টার-ও এ বিষয়ে একটি মনোরম অনুষ্ঠানের আয়োজন করে । উমাইমে শিলং-এর এসওএস চিন্ড্রেন ভিলেজেস-এর আবাসিকদের যুক্ত করে বিশ্ব পরিবেশ দিবস উদযাপন অনুষ্ঠানে । কোঝিকোড়ের ডব্লুইজিআরসি সরোবরম বায়োপার্কে একটি পরিচ্ছন্নতা অভিযান চালায় ।
SSS/AP/RAB/NAS